google/wiki40b huggingface dataset:
Kuil Sam Poo Kong

Kuil Sam Poo Kong adalah sebuah tokong Cina Buddha yang terletak di daerah Simongan, Semarang, Indonesia. Tokong ini dibina hasil biaya orang ramai terutama kutipan derma dari dermawan Cina dan tiket masuk . Di dalamnya ada pentas 'Klenteng Agung Sam Poh Kong' semasa pesta kebudayaan dan keagamaan.
Menurut sejarawan, Laksamana Cheng Ho/ Zheng He dari negara China yang berugama Islam pernah singgah di sini dan jenazahnya dikebumikan di Semarang.
Ramai pelancong China khususnya yang berugama Buddha melawat ke tokong ini terutama semasa Hari Wesak. Warga muslim China dari daerah Yunnan sangat akrab dan mengenal baik serta menyakini bahawa Laksamana Cheng Ho sebagai panglima perang utusan Tiongkok keturunan Farsi memiliki latar belakang Islam.
Gua batu di sini dipercayai sebagai tempat awal mendarat dan markas Laksamana Cheng Ho beserta anak buahnya ketika berkunjung ke Pulau Jawa. Mbah Kiai Cundrik Bumi merupakan tempat segala jenis persenjataan yang digunakan untuk mempersenjatai kelasi kapal. Kiai/Nyai Tumpeng berkaitan dengan urusan makanan di kapal dan Kiai Djangkar tempat meletakkan jangkar kapal. Sedangkan Mbah Djurumudi dipercaya sebagai makam dari jurumudi kapal. Dalam bangunan tersebut dihiasai dengan berbagai lukisan dan patung-patung yang menggambarkan perjalanan Cheng Ho sampai ke Jawa .
Pembela Tanah Air

Pembubaran

Pada tanggal 18 Ogos 1945, sehari setelah Proklamasi Kemerdekaan Republik Indonesia disiarkan,  Jepun mengeluarkan perintah kepada para daidan batalion PETA untuk menyerah diri serta menyerahkan senjata mereka membubarkan pasukan-pasukan PETA. Hal ini disokongSukarno yang baru saja dilantik sebagai Presiden Republik Indonesia di mana beliau melihat ia sebagai peluang merombak pasukan ini menjadi suatu pasukan entara nasional berikutan tuduhan blok Sekutu bahawa Indonesia yang baru lahir hasil campur tangan Empayar Jepun.Sehari kemudian, Leftenan Jeneral Nagano Yuichiro, panglima terakhir Tentera Keenambelas di Jawa,  menyampaikan ucapan perpisahan.
Sumbangan dan peranan tentera PETA dalam perjuangan melawan penjajahan Jepun agak  besar. Demikian juga peranan bekas tentera PETA dalam kemerdekaan Indonesia. Antara tokoh-tokoh yang terlibat dalam PETA ialah bekas presiden Suharto dan Jeneral Besar Soedirman. Bekas Tentera PETA kemudian menjadi sebahagian yang penting dalam pembentukan Tentera Nasional Indonesia (TNI) selepas pembentukan-pembentukan Badan Keamanan Rakyat (BKR), Tentera Keamanan Rakyat (TKR), Tentera Keselamatan Rakyat, dan Tentera Republik Indonesia (TRI). Untuk memperingati perjuangan Tentera PETA, sebuah tugu peringatan PETA di Bogor telah dirasmikan pada 18 Disember 1995.
Wilmington, Delaware

Wilmington merupakan bandar terbesar di wilayah Delaware, Amerika Syarikat dan bermuara di Sungai Christina dan Brandywine Creek. Bandar ini merupakan ibu kota New Castle. Pada tahun 2000, bandar ini memiliki jumlah penduduk 72,664 orang (2000) dan keluasan wilayah 44.1 km².
Garalgachha

Demografik 2001

Menurut bancian India pada tahun 2001, Garalgachha memiliki bilangan penduduk seramai 4,499. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2011

Menurut bancian India pada tahun 2001 Garalgachha memiliki kadar pendidikan (kebolehan membaca) 86%, melebihi kadar purata kebangsaan 59.5%; dengan 54% lelaki dan 46% wanita mampu membaca. 7% dari populasi berusia di bawah 6 tahun. (2001)
Gröningen

Gröningen merupakan sebuah kawasan perbandaran terletak di daerah Börde, Saxony-Anhalt, Jerman.
Drawno

Drawno merupakan sebuah bandar yang terletak di wilayah Barat Pomerania, Poland.
Sekolah Berasrama Penuh Integrasi Kubang Pasu

Sejarah

Nama asal sekolah ialah Sekolah Menengah Kebangsaan Agama Kubang Pasu sebelum ia dinaiktarafkan oleh KPM kepada SBPI Kubang Pasu.
SBPI Kubang Pasu menerima kemasukan pelajar kumpulan pertama seramai 73 orang pelajar tingkatan satu pada  4 Julai 2004 . Sehingga ke hari ini, bilangan pelajarnya semakin bertambah sehingga mencapai ke angka 600 orang di bawah bimbingan hampir 60 orang guru. Prasarana sekolah juga telah dilengkapkan dari semasa ke semasa untuk kegunaan dan keselesaan seluruh warga sekolah. Selain blok akademik dan blok pentadbiran, i-KUPs dilengkapi dengan dewan besar (Dewan al-Ghazali) yang mampu memuatkan seramai 1,000 orang pada satu-satu masa. Surau yang dikenali dengan nama "Musolla Jannatun Naim" pula boleh memuatkan seramai 800 orang pada satu-satu masa, dengan penginapan pelajar putera dan puteri yang mampu memuatkan seramai 800 orang penghuni. Asrama putera dikenali dengan nama "Asrama al-Syafii" manakala asrama puteri pula sebagai "Asrama Rabiatul Adawiyah". Mengambil nama para sahabat Nabi Muhammad s.a.w, para pelajar dibahagikan kepada empat rumah : Sayidina Abu Bakar (Merah),Sayidina Umar (Biru), Sayidina Othman (Hijau) dan Sayidina Ali (Kuning). Sistem rumah ini dipantau oleh guru-guru rumah yang turut menjadi mentor kepada kumpulan pelajar mengikut kamar masing-masing. i-KUPs juga dilengkapi dengan gelanggang bola keranjang, padang bola sepak, gelanggang sepak takraw, dataran (untuk permainan futsal)selain stesen kesihatan terbuka untuk riadah pelajar.
Pengetua pertama di sekolah ini ialah Puan Hajjah Rubiyah binti Haron. Beliau lebih dikenali sebagai 'ummi' oleh seluruh warga di bumi SBPIKP ini. Beliau banyak berjasa dalam pembangunan akademik, sahsiah, rohani, dan jasmani. Beliau bersara pada tanggal 31 Disember 2008. Jawatan Pengetua kini disandang oleh Encik Baharudin bin Osman. Beliau merupakan pengetua yang kedua menjejakkan kaki dan mentadbir sekolah ini. Beliau lebih mesra dipanggil sebagai 'ayahanda cikgu' oleh semua pelajar di sini.
Cimarias, Pamulihan

Poskod

Poskod yang digunakan di Cimarias adalah 45365. Terdapat buah desa di dalam daerah kecamatan Pamulihan.
Curug Bitung

Poskod

Poskod yang digunakan di Curug Bitung adalah 16650. Terdapat buah desa di dalam daerah kecamatan Nanggung.
Reid

Reid ialah istilah geologi yang merujuk kepada bahan pepejal yang berubah bentuk melalui aliran likat.

Jenis reid

Hampir semua jenis batu dapat berkelakuan sebagai reid dalam keadaan suhu dan tekanan yang bersesuaian. Misalnya, dipercayai mantel Bumi menjalani perolakan dalam jangka masa yang amat lama. Oleh sebab diketahui bahawa mantel Bumi ialah pepejal (ia mendokong perambatan gelombang seismos), sudah tentunya ia berkelakuan seperti reid. Pada suhu dan tekanan piawai, granit memiliki kelikatan sekitar 4.5×10¹⁹ Pa·s  jadi ia dikira sebuah reid. Halit, bentuk mineral natrium klorida (batu garam), merupakan sejenis bahan geologi yang berkelakuan sebagai reid buat tempoh masa pendek. Oleh sebab garam ditimbuni endapan lain, ia lazimnya akan mengalir dalam arah sisian kepada bahagian yang mempunyai stres rendah. Kubah garam dan binaan ain terbentuk melalui mekanisme ini. Dalam beberapa tempat, seperti Teluk Mexico, struktur sedemikian sering kali bertindak sebagi perangkap petroleum dan gas asli.
Castejón de las Armas

Castejón de las Armas merupakan sebuah kawasan perbandaran yang terletak di wilayah Zaragoza, Aragon, Sepanyol
20 Ramadan

20 Ramadan merupakan hari ke-260 dalam kalendar Hijriah.
Menurut hadith yang diriwayatkan dalam Sahih Muslim, malam Lailatul Qadar dikatakan berlaku pada 10 malam terakhir Ramadan, yang termasuk 20 Ramadan.
Pesta Gendang Nusantara

Pesta Gendang Nusantara ke-13 diadakan di Dataran Bandaraya, Ayer Keroh, Melaka jam 8.00 -12.00 malam. Ia diadakan sempena sambutan ulang tahun ketujuh perisytiharan Bandaraya Melaka Bersejarah. Bandaraya Melaka dibangunkan sebagai Bandaraya Warisan Dunia.
Kira-kira 20,000 penonton hadir menyaksikan persembahan. Tetamu kenamaan yang hadir ialah Yang Dipertua Negeri Melaka Tun Mohd Khalil Yaakob dan isteri Toh Puan Zurina Kassim. Lain-lain ialah Ketua Menteri Melaka Datuk Seri Mohd Ali Rustam dan isteri Datin Seri Asmah Abdul Rahman, duta dan pesuruhjaya tinggi asing.

Peserta

Seramai 1,300 artis budaya daripada 28 kumpulan kebudayaan dalam dan luar negara terlibat. Mereka termasuklah dari Indonesia, Filipina, Sri Lanka, Korea, India, China, Singapura dan Uzbekistan. Penyertaan antarabangsa ini dapat merapatkan hubungan negara luar dengan Malaysia.
Datuk Bandar Majlis Bandaraya Melaka Bersejarah (MBMB) telah sebagai anggota lembaga pengarah Pertubuhan Bandaraya Warisan Dunia yang beribu pejabat di Quebec, Kanada bagi tempoh 2009 hingga 2011.
Tokong Buddha di Kelantan

Tokong Buddha terletak 5 km barat laut dari Kota Bharu, terdapat beberapa rumah pemujaan di Tumpat. Di tokong Wat Tikumtum, terdapat satu patung Buddha yang sekurang-kurangnya 16 m tinggi.
Wat Uttamaram dan Wat Pracacinaram juga terkenal di kalangan pelancong. Perayaan Kertip dan Perayaan Songkhlam dirayakan setiap tahun, menghidupkan tempat ini.
Tokong yang termasyhur di Kelantan merupakan Wat Pothrihan berdekatan dengan Cabang Empat. Patung Buddha terbaring yang sepanjang 40 m adalah salah satu yang terbesar di dunia dan mengambil masa selama 6 tahun untuk menyiapkannya.
Porsa

Demografik 2001

Menurut bancian India pada tahun 2001, Porsa memiliki bilangan penduduk seramai 33,097. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2001

Menurut bancian India pada tahun 2001 Porsa memiliki kadar pendidikan (kebolehan membaca) 66%, melebihi kadar purata kebangsaan 59.5%; dengan 61% lelaki dan 39% wanita mampu membaca. 17% dari populasi berusia di bawah 6 tahun. (2001)
Filem The Slipper and the Rose: The Story of Cinderella

Pelakon

Filem ini turut disertai oleh beberapa orang pelakon terkenal, antaranya adalah Sherrie Hewson, John Turner, Rosalind Ayres

Ringkasan

Di dalam kerajaan kecil Euphrania, Raja dan ahli istana yang paling cemas untuk mendapatkan Prince Edward berkahwin. Tetapi Edward mahu berkahwin kerana cinta ...
Kebonpedes

Poskod

Poskod yang digunakan di Kebonpedes adalah 43194. Terdapat buah desa di dalam daerah kecamatan Kebonpedes.
Action Code Script

Action Code Script (ACS) merupakan bahasa pengaturcaraan skrip yang digunakan oleh HeXen dan port Doom moden seperti Boom. Sinteknya adalah menyerupai bahasa pengaturcaraan C, tetapi lebih kaku.
Mukim Gong Chengal

Pentadbiran

Mukim Gong Chengal merupakan salah sebuah mukim yang terdapat dalam negeri Kelantan, dan juga merupakan satu dari mukim yang terletak dalam pentadbiran Jajahan Pasir Puteh.
Kampung Raja Hitam

Poskod

Poskod yang digunakan di Kampung Raja Hitam, Sitiawan, Perak ialah 32400.
Semadikan Aku

Sinopsis

mengisahkan tentang Sani (Sein Ruffedge) dan keluarganya yang dalam perjalanan pulang ke kampung. Dalam suasana sunyi, Sani ditemani oleh radio yang dipasang kuat dikala isterinya (Siti Saleha) sedang nyenyak tidur.

Di tepi jalan, sani melihat seorang wanita mendukung sesuatu menahan keretanya. Di fikiran Sani perempuan itu nampak normal, tiada yang pelik. Wanita tersebut meminta pertolongan untuk menumpang ke kampung sebelah, dia memperkenalkan dirinya sebagai Saleha (Hanesz Suraya). Tiba di satu simpang, saleha minta diturunkan.

Sani sampai di rumahnya, tanpa berlengah dia menceritakan peristiwa yang baru dilaluinya tadi. Semua sepupunya terkejut. Menurut mereka, sudah ramai yang telah diganggu oleh wanita berkenaan..........
Miskin (filem)

Ringkasan

Seorang anak orang kaya, Jamilah telah jatuh cinta dengan Kamil yang merupakan bekas rakan sekolahnya. Apabila rumah Kamil dirosakkan oleh Yusof, bapa Jamilah yang ingin menghalau Kamil dari rumah yang ditumpangnya, Jamilah telah menyerahkan barang kemasnya untuk membantu. Anak saudara Yusof, Zakaria telah mengadu, Kamil merampas barang kemas Jamilah. Kemudian lihatlah apa yang akan berlaku.....
Perumbaikad

Demografik 2001

Menurut bancian India pada tahun 2001, Perumbaikad memiliki bilangan penduduk seramai 42,984. Dari jumlah tersebut, kaum lelaki membentuk 49% dari jumlah keseluruhan populasi dan wanita seramai 51%.

Pendidikan 2001

Menurut bancian India pada tahun 2001 Perumbaikad memiliki kadar pendidikan (kebolehan membaca) 86%, melebihi kadar purata kebangsaan 59.5%; dengan 49% lelaki dan 51% wanita mampu membaca. 11% dari populasi berusia di bawah 6 tahun. (2001)
Elseya novaeguineae

Taksonomi

Pada mulanya, spesies ini dimasukkan ke dalam senarai Elseya ke Myuchelys oleh Georges dan Thomson (2010); tetapi, dibantah oleh Rhodin et al., (2010) , dan ia dikembalikan semula ke dalam senarai Elseya. Spesies Elseya schultzei juga dianggap sinonim dengan spesies ini; bagaimanapun, kajian terkini menunjukkan terdapat percanggahan. Oleh itu, spesies ini kemudian dipindahkan dari senarai sinonim, dan semakan selanjutnya dilakukan terhadap Elseya New Guinea, menjadikan spesies ini ialah spesies tip bagi subgenus terbaharu, iaitu (Hanwarachelys) yang di dalamnya mengandungi spesies Elseya schultzei dan Elseya rhodini.
Kembali (album Feminin)

Maklumat album

Album studio ketiga dan yang terbaik pernah dihasilkan oleh kumpulan Feminin. Selaras dengan penambahan umur dan kematangan mereka, Feminin telah melakukan perubahan konsep album daripada ‘dance music’ kepada R&B Pop. Lagu-lagu yang diterbitkan oleh nama-nama besar dalam industri muzik menjadikan album ini cukup istimewa dan berjaya membawa Feminin keluar dari imej lagu-lagu KRU. Walau bagaimanapun, sebahagian besar peminat Feminin agak sukar untuk menerima perubahan yang agak drastik ini.
Penghasilan album ini juga dilihat agak unik kerana buat julung kalinya Feminin telah menyanyikan sebuah lagu cover version iaitu ‘Hanya Sekali’ (dendangan asal kumpulan Ideal Sister) dan juga sebuah lagu Inggeris iaitu ‘Ride & Slide’. Feminin juga telah terlibat sama dalam menghasilkan lirik untuk dua lagu iaitu lagu ‘Kehadiran’ serta ‘Pesanan’.
Pekan Batu Lima Sik

Pentadbiran

Pekan Batu Lima Sik merupakan salah sebuah mukim yang terdapat dalam negara Kedah, dan juga merupakan satu dari mukim yang terletak dalam pentadbiran Daerah Sik.
Solat Sunat Tahiyyatul Masjid

Tertib Tahiyyatul Masjid

Bila seseorang jemaah hendak masuk sesebuah masjid disunatkan membaca doa: 
yang bermaksud "Ya Allah ya Tuhan kami, ampunilah dosa-dosa kami, bukakanlah pintu-pintu rahmat dan restu-Mu" 
Niat
Lafaz niat solat Tahiyyatul Masjid adalah 
Ertinya : "Sahaja aku solat sunat Tahiyyatul Masjid dua rakaat kerana Allah Ta'ala "

Hadis Berkaitan

Dari Abu Qatadah r.a. berkata, bahawasanya Rasulullah s.a.w bersabda: "Kalau sekiranya salah satu di antara kalian masuk ke dalam masjid maka dilarang untuk duduk di dalamnya sebelum mengerjakan solat dua rakaat (solat Tahiyatul Masjid) 
Hadis Jabir bin Abdullah r.a katanya: "Nabi berhutang denganku. Lalu baginda membayarnya lebih daripada hutang baginda itu. Seterusnya aku memasuki masjid, lalu baginda berkata kepadaku: Sembahyanglah dua rakaat!" 
Hadis Kaab bin Malik r.a:
Kebiasaannya Rasulullah s.a.w kembali dari musafir pada waktu siang hari iaitu pada waktu Dhuha. Apabila kembali, baginda terus menuju ke masjid dan selepas mendirikan sembahyang dua rakaat baginda pun duduk 
Imam Malik berpendapat dan berpegang bahawa larangan mengerjakan solat selepas menunaikan solat Asar lebih keras daripada suruhan mengerjakan solat tahiyat masjid. Dengan demikian, beliau melarang penuntut-penuntutnya mengerjakan solat tahiyat masjid sekiranya mereka masuk ke masjid di antara waktu asar dan Maghrib.

Pendapat Imam Malik

Pada suatu hari  Imam Malik masuk ke masjid selepas Asar di Masjid Nabawi dan terus duduk tanpa terlebih melakukan solat tahiyat masjid. Ketika beliau hendak duduk, seorang budak menyuruhnya mendirikan solat tahiyat masjid. Imam Malik segera bangun dan menunaikan solat tahiyat masjid. 
Apabila selesai mengerjakan solat dua rakaat itu, penuntutnya bertanya sama ada pendapat dan pegangannya sudah berubah. Beliau menyatakan pendapatnya tidak berubah, tetapi beliau melakukan solat sunat ketika itu kerana takutkan Allah menggolongkan dirinya dalam golongan mereka yang ingkar pada ayat Quran Dan apabila dikatakan kepada mereka (yang ingkar): Taatlah dan kerjakanlah sembahyang, mereka enggan mengerjakannya. (al-Mursalat 77:48)  
وَإِذَا قِيلَ لَهُمُ ارْكَعُوا لَا يَرْكَعُونَ
Dan apabila dikatakan kepada mereka (yang ingkar): "Taatlah dan kerjakanlah sembahyang", mereka enggan mengerjakannya.
[QS. Al-Mursalat: Ayat 48]

Permasalahan Mengenai Solat Sunat Tahiyyatul Masjid

Seorang jemaah sampai ke masjid pada waktu Zuhur dan bilal sedang melaungkan azan Zuhur, dan jemaah tersebut belum menunaikan solat Tahiyyatul Masjid. Dalam keadaan ini, apabila masuk waktu solat Zuhur, jemaah tersebut mempunyai dilema sama ada untuk menunaikan solat Tahiyyatul Masjid ataupun Solat Sunat Rawatib. Dalam keadaan ini, Islam mensyariatkan bahawa solat yang lebih berhak ke atas jemaah tersebut pada waktu itu adalah solat sunat Rawatib Zuhur dan bukannya solat sunat Tahiyatul masjid. Dengan mendirikan Rawatib Qabliyyah Zuhur, ulama mengira sudah memadai dan mendapat fadilat sunat Tahiyatul Masjid. (Mohd. Farid Ravi Abdullah - Utusan Malaysia Bicara Agama)
Tegal Mengkeb

Poskod

Poskod yang digunakan di Tegal Mengkeb adalah 82162. Terdapat 10 buah desa/kelurahan di dalam daerah kecamatan Selemadeg Timur.
Sosial, Paguyaman

Poskod

Poskod yang digunakan di Sosial adalah 96261. Terdapat 23 buah desa di dalam daerah kecamatan Paguyaman.
Ussy-sur-Marne

Ussy-sur-Marne ialah sebuah komun yang terletak di komun Seine-et-Marne di utara-tengah Perancis.
Rancakole

Poskod

Poskod yang digunakan di Rancakole adalah 40379. Terdapat 11 buah desa di dalam daerah kecamatan Arjasari.
Kesenian Belanda

Kesenian Belanda paling unggul ketika abad ke-17. Ketika itu, pelukis Baroque Eropah cuba menyampaikan tenteang makna kesenian sambil mengkaji cara mempersembahkan gaya sendiri. Walaupun unsur keagamaan Katolik Rom dan intuisi raja menjadi tema utama lukisan, tetapi masyarakat mewah, saudagar dan penganut Calvinisme juga banyak dijadikan tema pelukis Belanda ketika itu. Oleh itu, genre yang memaparkan hidup masyarakan biasa seperti ketika bersuka ria atau wanit sedang memegang surat banyak dilukis ketika itu. Pelukis terkenal seperti Rembrandt, van Gogh dan banyak lagi telah membuat seni Belanda berkembang.

Rembrandt van Rijn (1606-1669)

Belanda pada abad ke-17 juga dikenali sebagai Zaman Rembrandt selain Zaman Keemasan Belanda. Rembrandt van Rijn adalah simbol pelukis Belanda mahir memaparkan perasaan kompleks manusia dengan memanipulasi pendedahan cahaya yang mengandungi jiwa terhadap objek. Contoh karyanya The Night Watch dan lain-lain.

Jan Verneer (1632-1675)

Jan Vermeer terkenal sebagai pelukis mahir dalam menggambarkan cahaya hangat dan lembut. Beliau menghasilkan banyak karya menakjubkan dengan teknik melukis teliti dan gambaran halus bahagian dalaman. Contohnya The Mussic Lesson, View of Delft dan banyak lagi. Karya Vermeer juga menjadi subjek novel dan filem.

Vincent van Gogh (1853-1890)

Vincent van Gogh ialah peneraju lukisan impresionisme yang banyak menggunakan warna cerah dan penekanan pencahayaan. Lukisan beliau tidak dapat pengiktirafan mesyarakat ketika hidup. Beliau juga mengalami kemurungan dan keracunan alkohol. Namun, lukisannya merupakan karya seni lukisan paling bernilai di dunia kini. Contoh karyana adalah Sunflowers, Starry Night dan lain-lain.

Piet Mondrian (1872-1944)

Piet Mondrian ialah pelukis abstrak pertama menggunakan teorem matematik untuk menghasilkan lukisan. Pada tahun 1917, beliau merupakan pelukis terawal menghasilkan lukisan kubik. Contoh karyanya ialah Painting 1, Composition No.2 dan banyak lagi.
The Gods Must Be Crazy (siri filem)

Jewel of the Gods (1989)

Sebuah filem Afrika Selatan, yang juga dibintangi Marius Weyers dan Sandra Prinsloo, telah dipasarkan suatu sekuel pada filem pertama.

Yankee Zulu (1993)

Walaupun tidak berkaitan dengan siri ini, filem ini telah dipasarkan pada video di beberapa pasaran Gods Must Be Crazy (Part IV).
Torrecilla de la Orden

Torrecilla de la Orden merupakan sebuah kawasan perbandaran di Sepanyol di Valladolid, di komuniti autonomi Castile dan León.
Tonkatsu

Etimologi

Perkataan Tonkatsu adalah gabungan perkataan Sino-Jepun ton (豚) bermaksud "babi" dan katsu (カツ), yang merupakan bentuk ringkas katsuretsu (カツレツ), transliterasi perkataan Inggeris cutlet, yang sekali lagi berasal dari bahasa Perancis côtelette, bermakna "potongan daging".
Kampung Lubuk Star

Poskod

Poskod yang digunakan di Kampung Lubuk Star, Pasir Puteh, Kelantan adalah 16800.
Kampung Besol

Poskod

Poskod yang digunakan di Kampung Besol, Bukit Besi, Terengganu adalah 23200.
Margahayu, Pagaden Barat

Poskod

Poskod yang digunakan di Margahayu adalah 41252. Terdapat buah desa di dalam daerah kecamatan Pagaden Barat.
Simpang Tiga Muara Panco

Poskod

Poskod yang digunakan di Simpang Tiga Muara Panco adalah 37361. Terdapat 8 buah desa di dalam daerah kecamatan Renah Pembarap.
Wangunreja

Poskod

Poskod yang digunakan di Wangunreja adalah 43196. Terdapat buah desa di dalam daerah kecamatan Nyalindung.
Freddie Fernandez

Biografi

Selepas menghabiskan peperiksaan tingkatan enam di Institusi St John, anak kelahiran Johor ini menyertai kumpulan the Revolvers sebagai pemain papan nada, sambil menyertai kursus Ijazah Sarjana Muda Ekonomi di Universiti Malaya.
Setelah menamatkan pengajian, beliau menyertai Lembaga Industri Pembalakan Malaysia selaku Pegawai Pemasaran selama lima tahun. Minatnya terhadap muzik mendorong beliau untuk menubuhkan syarikat Betarecs pada 1980-an, dan menjadi komposer, penyusun dan penerbit muzik dalam syarikat sendiri. Bagaimanapun, keadaan cetak rompak yang serius memaksa beliau untuk menumpu perhatian kepada penghasilan dendang iklan.
Pada tahun 1989, beliau mengasaskan Badan Perlindungan Hak Cipta Karyawan Muzik (Bahasa Inggeris: Music Authors' Copyright Protection, MACP) untuk melindungi para penggubah muzik serta mengutip royalti bagi pihak mereka. Pada tahun 1993, beliau melancarkan Anugerah Industri Muzik (AIM) sebagai penghargaan tahunan kepada para penggiat seni muzik Malaysia. Upacara AIM pertama diadakan pada tahun 1994.
Pada tahun 2000, Fernandez menambah sebuah lagi badan kesenian, iaitu Persatuan Karyawan Malaysia (Karyawan) yang mewakili bukan sahaja pemuzik, malah juga artis-artis dari pelbagai bidang kesenian termasuk penyanyi, pelakon, penari, pelawak, penggubah lagu dan penulis lakon layar. Dalam satu temuramah yang diadakan pada tahun 2006, beliau berkata tujuan penubuhan Karyawan adalah "kerana saya mendapati terlalu banyak persatuan yang berpecah-belah, oleh itu bagi saya, apa kata saya membentuk sebuah (persatuan) di mana semua (penggiat seni) boleh menjadi ahli dan menyatukan semua ahli di bawah satu bumbung."
Pada tahun 2003, Fernandez mengasaskan badan pengurusan bakat Astro, iaitu Maestro Talent, berikutan kejayaan Akademi Fantasia yang dianjurkan syarikat televisyen berbayar tersebut. Antara artis-artis di bawah naungan Maestro termasuk juara-juara Akademi Fantasia (Zahid, Mawi, Faizal, Mila), peserta-peserta lain rancangan realiti berkenaan serta lepasan-lepasan pertandingan nyanyian Astro yang lain.

Keluarga

Fernandez lahir pada 6 Januari 1953 di Segamat, Johor. Isteri beliau bernama Jeanette dan mereka merupakan ibu bapa kepada empat orang anak (Ryan, Brandon, Ethan, dan Ashley).
Parchtitz

Parchtitz merupakan sebuah kawasan perbandaran terletak di daerah Vorpommern-Rügen, Mecklenburg-Vorpommern, Jerman.
Karyamukti, Panyingkiran

Poskod

Poskod yang digunakan di Karyamukti adalah 45459. Terdapat buah desa di dalam daerah kecamatan Panyingkiran.